Dlhá nad Váhom v roku 2002
Vážení občania !

     Je tu posledný deň roka 2002.  V tomto čase mnohí z nás v duchu prebehnú uplynulých 365 dní, aby ešte raz zvážili čo im priniesli, čo v nich bolo dobré a menej dobré.
     Počet obyvateľov našej obce na konci roka dosiahol 919.
Z toho 446 mužov a 473 žien. Vo veku do 18 rokov sme evidovali 164 občanov, vo veku od 18 do 60 rokov 555 občanov a nad 60 rokov sme mali 200 občanov.
V priebehu roka do našej obce sa prisťahovalo 49 ľudí a 15-ti sa odsťahovali. 
V uplynulom roku sme mohli privítať 6-tich novorodencov, ale žiaľ 14-ti nás navždy opustili. Uzavrelo sa 11 manželstiev.
Počet nezamestnaných ku koncu roka dosiahol 93.
Štyridsaťdva občanov sa zaoberalo súkromným podnikaním. Počet SHR bol 8, ktorí hospodárili na pôde o celkovej výmere 125,7 hektárov.
244,3 hektárov ornej pôdy bolo v užívaní súkromných osôb.
V priebehu roka na výstavbu a prestavbu rodinných domov boli vydané 3 stavebné povolenie a 2 rodinné domy boli skolaudované.
     Skutočné príjmy obce v roku 2002 dosiahli 10.796.851,-Sk. Medzi príjmami najväčšiu 
čiastku 1.900.321,-Sk dosiahli dane a poplatky od fyzických osôb. 
Dane a poplatky od právnických osôb, podnikov dosiahli 176.501,-Sk. 
Štátnu dotáciu sme dostali vo výške 241.920.-Sk na zabezpečenie samosprávnych funkcií obce.
Od Slovenského plynárenského podniku nám boli vrátené naše finančné prostriedky vložené do plynofikácie obce v rokoch 1994 - 1995 vo výške 6 miliónov Sk.

     Výdavky obce dosiahli 5.423.730,-Sk.  Medzi  výdavkami  najväčšie  čiastky boli nasledovné:                                                                                                                                
	správa obce, obecný úrad                                   1.038.924,-Sk                 	                                                      	zber a skladovanie komunálneho odpadu	    223.907,-Sk
	údržba verejnej zelene                                   	 161.056,-Sk
	verejné osvetlenie	    169.143,-Sk                                      	výstavba kanalizácie                                            1.790.384,-Sk                           
	telovýchova a šport                                        	 145.771,-Sk
	základná škola	667.566,-Sk
                   materská škôlka                                                    366.086,-Sk
                   školská jedáleň                                                     110.400,-Sk
	prevádzka a údržba klubu dôchodcov             	  48.610,-Sk
	prevádzka a údržba kult. domu	      25.632,-Sk 
 	prevádzka budovy knižnice	      30.615,-Sk	

     V uplynulom roku sme uviedli do prevádzky druhú časť kanalizácie a to 627 m gravitačného vedenia s prípojkami, podzemnú čerpaciu stanicu č.2 a výtlačné potrubie v dĺžke 730 m. 
     V rámci údržby budovy školy sme previedli výmenu klampiarskych konštrukcií a vymaľovali sme miestnosti na poschodí.

- 2 -

A na záver nám dovoľte touto cestou vysloviť poďakovanie zamestnancom obce za ich celoročnú prácu a každému, ktorí prispeli k rozvoju obce resp. k šíreniu dobrého mena našej obce.
V nasledujúcom roku 2003 prajeme každému občanovi našej obce veľa zdravia a šťastia.
Prajeme, aby rok 2003 bol pokojným a bohatým pre celú našu dedinu.

V Dlhej nad Váhom dňa 31.12.2002
                                                                                    Ing. Izsóf Róbert
                                                                                       starosta obce